Manaaja-kirjailija kirosi Rennyn elokuvan - Viihde - Ilta-Sanomat
Manaaja-kirjailija kirosi Rennyn elokuvan
Manaaja-kirjailija William Peter Blatty on polttanut päreensä nähtyään Renny Harlinin ohjaaman Manaaja: Alku -elokuvan.
Harlin palkattiin loppuvuodesta 2003 Manaaja-saagan neljännen osan ohjaajaksi hätäapuna, kun Morgan Creek -tuotantoyhtiö päätti hyllyttää Paul Schraderin ohjaaman alkuperäisen elokuvaversion. Schrader kertoo brittiläisessä Independentissä, kuinka hän loppusyksystä näki Harlinin Manaajan washingtonilaisessa elokuvateatterissa yhdessä William Peter Blattyn kanssa. - Menin katsomaan elokuvaa yhdessä Blattyn kanssa, ja mitä huonommaksi elokuva muuttui, sitä paremmalta oloni tuntui. Blattyn olo sitä vastoin huononi. Kun elokuva oli ohi, Blatty huusi ja kiroili teatterin aulassa, Schrader kertoo World Entertainment News Network -viihdeuutistoimiston toissapäiväisessä haastattelussa.